nahid-hub/BLUGE-bengali-wikipedia-section-title-prediction huggingface dataset:
ফেব্রুয়ারি ১৯, ১৯০৪ সালে ভারতের তৎকালীন ভাইসরয় ও গভর্নর জেনারেল - লর্ড কার্জন এর ভিত্তি-প্রস্তর স্থাপন করেন। বঙ্গভঙ্গ ঘোষিত হওয়ার পর প্রাদেশিক রাজধানী হিসেবে ঢাকাকে গড়ে তোলার জন্য রমনা এলাকার যেসব ইমারতের গুরুত্ব বৃদ্ধি পায় কার্জন হল তার মধ্যে অন্যতম। দানী লিখেছেন, 'কার্জন হল নির্মিত হয়েছিল টাউন হল হিসেবে'। কিন্তু শরীফউদ্দীন আহমদ এক প্রবন্ধে দেখিয়েছেন এ ধারণাটি ভুল। এটি নির্মিত হয় ঢাকা কলেজের পাঠাগার হিসেবে। এবং নির্মাণের জন্য অর্থ প্রদান করেন ভাওয়ালের রাজকুমার। ১৯০৪ সালের ঢাকা প্রকাশ লিখেছিল_ "ঢাকা কলেজ নিমতলীতে স্থানান্তরিত হইবে। এই কলেজের সংশ্রবে একটি পাঠাগার নির্মাণের জন্য সুযোগ্য প্রিন্সিপাল ডাক্তার রায় মহাশয় যত্নবান ছিলেন। বড়লাট বাহাদুরের আগমন উপলক্ষে ভাওয়ালের রাজকুমারগণ এ অঞ্চলে লর্ড কার্জন বাহাদুরের নাম চিরস্মরণীয় করিবার নিমিত্তে 'কার্জন হল' নামে একটি সাধারণ পাঠাগার নির্মাণের জন্য দেড় লক্ষ টাকা দান করিয়াছেন।" ১৯১১ সালে বঙ্গভঙ্গ রদ হলে, ঢাকা কলেজের ক্লাস নেয়া হতে থাকে কার্জন হলে। পরবর্তী সময়ে ১৯২১ সালে ঢাকা বিশ্ববিদ্যালয় স্থাপিত হলে কার্জন হল অন্তর্ভুক্ত হয় ঢাকা বিশ্ববিদ্যালয়ের বিজ্ঞান বিভাগের জন্য, যা আজও ব্যবহৃত হচ্ছে।

সঠিক অনুচ্ছেদ শিরোনাম কোনটি?
titleA. গ্যালারি
titleB. স্থাপত্য
titleC. ইতিহাস
titleD. ভৌগলিক অবস্থান
উত্তর: titleC
করাচীর মডেল হাইস্কুলে অধ্যয়ন করতেন গোগুমল কিষেনচন্দ। ১৯৩৯-৪০ মৌসুমে সিন্ধুর বর্ষসেরা বিদ্যালয় বালকের সম্মাননা লাভ করেন। ঐ মৌসুমে তিনি বারোটি শতরানের ইনিংস খেলেন। তন্মধ্যে সর্বোচ্চ করেন অপরাজিত ১৭৫* রান। ১৫ বছর বয়সে সিন্ধুর সদস্যরূপে অভিষেক ঘটে তার। বোম্বে পঞ্চদলীয় প্রতিযোগিতায় নিজস্ব প্রথম আসরে অংশ নেন। পার্সিসের বিপক্ষে মনোরম ৭৫ ও মুসলিমের বিপক্ষে অপরাজিত ১৭৫ রান তুলেন। পঞ্চদলীয় খেলায় তিন শতক সহযোগে ১০১.০০ গড়ে ৬১১ রান সংগ্রহ করেছিলেন তিনি।

ভারতীয় ক্রিকেটে মাঝারিমানের সফলতা পেয়েছেন। সঙ্কোচ চিত্তে ডানহাতে ব্যাটিং করলেও রক্ষণাত্মক ঢংয়ে খেলার প্রয়োজনীয় গুণাবলীর অধিকারী ছিলেন তিনি। অনেকটা বাঁকানো অবস্থায় ব্যাট নিয়ে ক্রিজে দাঁড়াতেন। তাসত্ত্বেও চমৎকারভাবে ড্রাইভ ও হুকের মার মারতেন। এছাড়াও মাঝে-মধ্যে দলের প্রয়োজনে লেগ ব্রেক বোলিং করতেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. ব্যক্তিগত জীবন
titleD. শৈশবকাল
উত্তর: titleD
সম্রাট আকবর দুইটি ফটক নির্মাণ করেছিলেন। ১৫৬৬ খ্রিষ্টাব্দে আকবরি ফটক নির্মিত হয়। এটি বর্তমানে মাসতি ফটক বলে পরিচিত। ১৬১৪ খ্রিষ্টাব্দের দিকে আকবরের একজন স্ত্রী ফটকের বাইরে একটি মসজিদ নির্মাণ করেছিলেন। আরেকটি ফটক পরবর্তীকালে আলমগিরি ফটক দিয়ে প্রতিস্থাপন করা হয়েছিল। আলমগিরি ফটকটি দুর্গের প্রবেশপথ। ১৬৭৪ খ্রিষ্টাব্দে সম্রাট আওরঙ্গজেব এটি নির্মাণ করেন। এতে অর্ধবৃত্তাকার দুটি টাওয়ার রয়েছে। টাওয়ারের ভিত্তি পদ্মপাতার নকশায় সজ্জিত।

সঠিক অনুচ্ছেদ শিরোনাম কোনটি?
titleA. ফটক
titleB. শিখ যুগ
titleC. জাহাঙ্গিরের চতুর্ভুজক্ষেত্র
titleD. মোতি মসজিদ
উত্তর: titleA
ক্ষীর প্রস্তুত করার জন্য একমাত্র উপাদান হলো খাঁটি দুধ।খাঁটি দুধের তিন ভাগকে জ্বাল দিয়ে শুকিয়ে একভাগ করা হলে ক্ষীর তৈরী হয়। তবে দুধে অনেক সময় এরারুট, সুজি ও পানিফলের পালো এবং চিনি মিশিয়ে গাঢ় ও মিষ্টি করা হয়। তবে সেই ক্ষীরের স্বাদ নির্জলা খাঁটি দুধের মতন হয় না, গন্ধ, স্বাদ ও বর্ণে বিস্তর পার্থক্য থেকে যায়।

তবে সমুদয় দুধ শুকিয়ে চার ভাগ থেকে এক ভাগ করলে ডেলা ক্ষীর না খোয়া ক্ষীর তৈরী হয়। এই খোয়া ক্ষীর নানা মিষ্টি প্রস্তুতিতে তৈরী করা হয়।

সঠিক অনুচ্ছেদ শিরোনাম কোনটি?
titleA. সাহিত্যে ক্ষীর
titleB. প্রস্তুতি
titleC. ব্যবহার
titleD. বাগধারায় ক্ষীর
উত্তর: titleB
ওয়েস্ট ইন্ডিজের পক্ষে আন্তর্জাতিক ক্রিকেটে অংশ নেয়ার ক্ষেত্র বেশ কম থাকায় ক্লার্ক ১৯৮৩ ও ১৯৮৪ সালে লরেন্স রো’র নেতৃত্বাধীন বিদ্রোহী ওয়েস্ট ইন্ডিজ দলের পক্ষে স্বীকৃতিবিহীন টেস্ট খেলার জন্য নিষিদ্ধঘোষিত দক্ষিণ আফ্রিকা সফরে যান। ফলশ্রুতিতে ক্লার্কসহ সফরকারী দলের অন্যান্য সদস্য ওয়েস্ট ইন্ডিজ ক্রিকেট বোর্ডের পক্ষ থেকে সকল স্তরের ক্রিকেটে নিষেধাজ্ঞার কবলে পড়েন।

দক্ষিণ আফ্রিকায় ওয়েস্ট ইন্ডিজের সাফল্যে প্রভূতঃ অবদানকারীর ভূমিকায় অবতীর্ণ হয়েছিলেন। টেস্ট সিরিজে ১৬.১৬ গড়ে ৩৭ উইকেট ও সীমিত ওভারের সিরিজে ১৮.৪৫ গড়ে ২০ উইকেট পেয়েছিলেন। তার এ সাফল্যে উজ্জ্বীবিত হয়ে দক্ষিণ আফ্রিকার প্রাদেশিক দল ট্রান্সভাল ক্লার্ককে ১৯৮৪-৮৫ মৌসুমে খেলার জন্য চুক্তিবদ্ধ হয়। ১২.৭২ গড়ে ৫৮ উইকেট নিয়ে কারি কাপে রেকর্ড গড়েন তিনি। ১৯৮৯ সাল পর্যন্ত দক্ষিণ আফ্রিকায় খেলা চালিয়ে যান। এ সময়ে ট্রান্সভাল, নর্দার্ন ট্রান্সভাল ও অরেঞ্জ ফ্রি স্টেটের পক্ষে খেলেছেন সিলভেস্টার ক্লার্ক। দক্ষিণ আফ্রিকায় প্রথম-শ্রেণীর খেলায় অংশ নিয়ে সর্বমোট ১৮৩টি উইকেট পান ১৭.৫৫ গড়ে। ১৯৮৪ ও ১৯৮৫ সালে দক্ষিণ আফ্রিকান বর্ষসেরা ক্রিকেটার হিসেবে নামাঙ্কিত হন।

সঠিক অনুচ্ছেদ শিরোনাম কোনটি?
titleA. নিষিদ্ধ ঘোষিত দক্ষিণ আফ্রিকা সফর
titleB. প্রারম্ভিক জীবন
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleA
কলকাতা পৌরসংস্থার মহানাগরিক বিকাশ রঞ্জন ভট্টাচার্য্য বলেছেন যে কলকাতার দরিদ্র লোকদের উপর টেরিজার কোন উল্লেখযোগ্য কর্ম নেই; টেরিজা রোগের চিকিৎসা করার চেয়ে রোগকে মহিমাহ্নিত করেছেন বেশি এবং সর্বোপরি সারাবিশ্বে কলকাতার নেতিবাচক দারিদ্র্যময় ভাবমূর্তি তৈরি করেছেন। অরূপ চট্টোপাধ্যায় টেরিজার বিরুদ্ধে একই অভিযোগ করেছেন।

সঠিক অনুচ্ছেদ শিরোনাম কোনটি?
titleA. গর্ভপাতবিরোধিতার সমালোচনা
titleB. কলকাতার নেতিবাচক প্রচারণা
titleC. অর্থসংক্রান্ত কেলেঙ্কারি
titleD. গণমাধ্যমে টেরিজা সমালোচনা
উত্তর: titleB
ক্লেমেনশর সাথে আলোচনার পর সিরিয়া জুড়ে ফরাসি বাহিনীর উপর হামলা শুরু হয়। সেই বছরের ৮ মার্চ সিরিয়ান কংগ্রেস ফয়সালকে বাদশাহ করে সিরিয়া আরব রাজতন্ত্র প্রতিষ্ঠার ঘোষণা করে এবং হাশিম আল-আতাসিকে প্রধানমন্ত্রী নিযুক্ত করা হয়।

এই পদক্ষেপ ব্রিটেন ও ফ্রান্স মেনে নেয়নি। সিরিয়ায় ফ্রান্সের মেন্ডেট প্রতিষ্ঠার জন্য এপ্রিলে লীগ অব নেশন্স সান রেমো সম্মেলন আহ্বান করে। আরব জাতীয়তাবাদিদের সাথে ফ্রান্সের সংঘাত তীব্রতর হতে থাকে।

মেন্ডেট প্রণীত হওয়ার পর ফরাসি জেনারেল গোরাওড সিরিয়ান সরকারকে সেনাবাহিনী ভেঙে দিয়ে ফরাসিদের হাতে নিয়ন্ত্রণ হস্তান্তরের সময়সীমা বেঁধে দেন। বাদশাহ ফয়সাল ১৯২০ সালের ১৪ জুলাই ফরাসিদের কাছে আত্মসমর্পণ করেন। কিন্তু তার প্রতিরক্ষামন্ত্রী জেনারেল ইউসুফ আল-আজমা তাকে উপেক্ষা করে ফরাসিদের সাথে লড়াইয়ের জন্য মায়সালুনের দিকে নিজ সৈনিকদের নিয়ে অগ্রসর হন। দামেস্কের সরকার নিজেদের বাহিনী ভেঙে দিয়ে ফরাসিদের দাবি মেনে নেয়।

সঠিক অনুচ্ছেদ শিরোনাম কোনটি?
titleA. দেশব্যপী বিদ্রোহ
titleB. যুদ্ধ
titleC. পটভূমি
titleD. মায়সালুনের যুদ্ধ
উত্তর: titleA
শ্রীহট্টে ইসলাম জ্যোতি সহ বিভিন্ন ঐতিহাসিক গ্রন্থে পাওয়া যায়; শ্রীহট্টের গৌড় রাজ্যের অধিবাসী বুরহান উদ্দীন নামক জৈনক মোসলমান নিজ ছেলের জন্ম উত্সব উপলক্ষে গরু জবাই করে গৌড়ের হিন্দু রাজা গৌড় গোবিন্দের কাছে অপরাধি সাবস্ত হন। ফলে গোবিন্দ বুরহান উদ্দীনের শিশু ছেলেকে ধরে নিয়ে হ্ত্যা করে। বুরহান উদ্দীন বাংলার তত্কালীন রাজা শামস উদ্দীন ফিরুজ শাহের নিকট গিয়ে এই নিষ্ঠুর হ্ত্যা কাণ্ডের অভিযোগ করলে রাজা তার ভাগিনে সিকান্দর গাজীকে প্রখণ্ড সৈন্য বাহিনীর সঙ্গে শ্রীহট্টের গৌড় রাজ্যে প্রেরণ করেন। শাহী সৈন্য যখন ব্রহ্মপুত্র নদী পার হতে চেষ্টা করে তখনই রাজা গোবিন্দ ভোতিক শক্তির সাহায্যে মুসলিম সৈন্যের উপর অগ্নীবাণ নিক্ষেপ করে সমস্ত চেষ্টাকে বিফল করে ফেলে। গোবিন্দের ঐন্দ্রজালিক শক্তির প্রভাবে সিকান্দর গাজীর প্রতিহ্ত ও বিফল মনোরথের সংবাদ দিল্লীর সম্রাট আলাউদ্দীন খিলজীর নিকট পৌছলে সম্রাট এ সংবাদে মর্মাহত হন। পরবর্তিতে সম্রাট তার রাজদরবারী আমেল-উলামা সহ জ্যোতিষদের সাথে আলোচনায় এই মর্মে অবহিত হন যে, সুলতানের সেনাবাহিনীতে আধ্যাতিক শক্তি সম্পন্ন এক ব্যক্তি রয়েছে, তার নেতৃত্বে অভিযান প্রেরণ করা হলে গৌড়গোবিন্দের যাদু বিদ্যার মোকাবেলা করে সিলেট বা শ্রীহট্ট জয় সম্ভব হবে। জ্যোতিষিরা উক্ত আধ্যাতিক শক্তি সম্পন্ন ব্যক্তির পরিচয়ের পন্থা হিসেবে এও বলে ছিল, আগামী দুই/এক রাত্রের মধ্যে দিল্লী নগরীতে প্রখণ্ড ঝড় বৃষ্টিতে সমস্ত নগরী ভেসে যাবে, প্রতিটি ঘর বাড়ির বিষম ক্ষতি লক্ষিত হবে, কোথায় কোন প্রদিপ থাকবেনা একটি মাত্র তাবু ব্যতিত। সম্রাট জ্যোতিষদের কথামত অনুসন্ধান করে সেই ঝড় বৃষ্টির রাতে দেখতে ফেলেন এক জন সাধারণ সৈনিক একটি তাবুতে একাগ্র মনে বসে কোরান পড়রছেন। সম্রাট সেখানে উপস্থিত হয়ে তার সব বিষয় অবগত হয়ে সিলেট অভিযানের নেতৃত্ব দেয়ার অনুরুধ জানান। তিনি সৈয়দ নাসির উদ্দীন সম্রাটের আদেশে সম্মত হলে সম্রাট তাকে সিপাহসালার সনদ প্রদানের মাধ্যে সিকান্দর গাজীর কাছে প্রেরণ করেন। সে থেকে তিনি সৈয়দ নাসির উদ্দীন হতে সিপাহসালার সৈয়দ নাসির উদ্দীন নামে খ্যাত হন। 

সঠিক অনুচ্ছেদ শিরোনাম কোনটি?
titleA. সংক্ষিপ্ত জীবনী
titleB. বংশ পরিচিতি
titleC. সিপাহসালার উপাধি লাভের সংক্ষিপ্ত বিবরণ
titleD. শাহ জালালের সঙ্গে দেখা
উত্তর: titleC
"ওয়ার্কার্স ওয়ার্ল্ড"-এর সাংবাদিক গ্যারি উইলসন হ্যারারের আত্মজীবনীকে "তার অভিযানের কল্পমিশ্রিত উপস্থাপনা" হিসেবে উল্লেখ করেন। লুইস এম. সাইমন বলেন, বইটি কেবল মূল চরিত্রের অন্ধকার অতীতকেই তুলে ধরেছে। লি জিয়ানহুয়া বলেন, বইটির মাধ্যমে হ্যারার "মানবাধিকারের বিচারক" আখ্যা লাভ করেছেন।

প্যাট্রিক ফ্রেঞ্চ ধারনা করেন বইটি লিখিত হয় ছদ্মনামে, তাই বইটির ইংরেজি সংস্করণে বেশ পরিবর্তন এসেছে। ঐ সময়ে একটি বইয়ের মধ্যে রাজনৈতিক অতীত তুলে ধরা সত্যিই অচিন্ত্যনীয় ছিল।

সঠিক অনুচ্ছেদ শিরোনাম কোনটি?
titleA. মুদ্রণ
titleB. চলচ্চিত্র
titleC. সমালোচনা
titleD. সংগীত
উত্তর: titleC
এই শতাব্দীজীবি প্রতিষ্ঠানের উদ্যো্ক্তা ইব্রাহিম মোহাম্মদ ডুপ্লে বিংশ শতাব্দীর শুরুতে লক্ষ্য করেন যে কলকাতায় বেওয়ারিশ মুসলমানদের লাশ ইসলামী রীতিতে দাফর না-করে, কাফন-জানাজা ব্যাতিরেকে, হিন্দুদের ন্যায় পুড়িয়ে ফেলা হচ্ছে। ১৯০৫ খ্রীস্টাব্দে যখন তিনি আঞ্জুমান মফিদুল ইসলাম প্রতিষ্ঠা করেন তখন এর মূল উদ্দেশ্য ছিল ইসলামিক রীতি অনুসরণপূর্ব্বক বেওয়ারিশ মুসলমানদের লাশ দাফনের ব্যবস্থা করা। কালক্রমে এই সংস্থা নানারূপ মানবতাবাদী কার্যক্রমে সম্পৃক্ত হয়েছে। কেবল মুসলমান নয়, বর্তমানে সকল ধর্মেল মানুষ এই সংস্থার সেবা পেয়ে থাকে। এর প্রধান কার্যাবলী নিম্নরূপঃ


সঠিক অনুচ্ছেদ শিরোনাম কোনটি?
titleA. আঞ্জুমান মুফিদুল ইসলাম প্রতিষ্ঠা
titleB. ১৯৭১-এ বাংলাদেশের অভ্যূদয়
titleC. আঞ্জুমান মুফিদুল ইসলামের উদ্দেশ্য ও কার্য্যক্রম
titleD. ঢাকায় আঞ্জুমান মুফিদুল ইসলামের প্রতিষ্ঠা
উত্তর: titleC
যখন এ পদ্ধতির প্রবর্তন করা হয়, জার্মানির জাতীয় ফুটবল দল শীর্ষস্থানে অভিষিক্ত হয়। দলটি তাদের পূর্ববর্তী সময়কালে একচ্ছত্র প্রাধান্য বজায় রেখেছিল। তন্মধ্যে তারা ৩টি ফিফা বিশ্বকাপের ফাইনালে উঠে ও একটিতে জয়লাভ করে চ্যাম্পিয়ন হয়। ব্রাজিলের জাতীয় ফুটবল দলটি ১৯৯৪ সালের ফিফা বিশ্বকাপ জয়ী হয়ে র‌্যাঙ্কিংয়ের শীর্ষস্থানে আসীন হয়। দলটি ৯টি খেলার মধ্যে ১টিতে পরাজিত ও বাকীগুলোতে জয়ী হয়। প্রতিপক্ষের জালে ২০টি গোল করে ও মাত্র ৪টি গোল হজম করে। ইতালির জাতীয় ফুটবল দল বিশ্বকাপের সফলতায় অল্প সময়ের জন্য শীর্ষস্থানে আসে। এরপরই পুণরায় জার্মানি শীর্ষস্থানে নিজেদের অবস্থান তুলে ধরে।

সঠিক অনুচ্ছেদ শিরোনাম কোনটি?
titleA. র‌্যাঙ্কিংয়ে শীর্ষস্থানীয় দল
titleB. র‌্যাঙ্কিংয়ের ব্যবহার
titleC. জয়, ড্র কিংবা পরাজয়
titleD. ২০০৬ সালের র‌্যাঙ্কিং পদ্ধতির হালনাগাদ
উত্তর: titleA
বিএনপি প্রতিষ্ঠাতাদের অন্যতম মরহুম খন্দকার আব্দুল মালিক। তার হাত ধরেই সিলেট বিএনপির বীজ বপন হয়। সিলেট-১ আসনে ১৯৭৯, ১৯৯১ ও ফেব্রুয়ারি ১৯৯৬ সালে সাংসদ নির্বাচিত হন তিনি।

১৯৯১ সালে সিলেটের ১৯টি আসনের মধ্যে কেবল এই আসনেই বিএনপির প্রার্থী নির্বাচিত হয়ে রেকর্ড গড়েছিলেন। এরপর ১৯৯৬ সালে প্রার্থী হয়ে সিলেটের রাজনীতি দখলে নেন হেভিওয়েট প্রার্থী সাবেক অর্থমন্ত্রী এম. সাইফুর রহমান। ২০০৮ পর্যন্ত তারই আধিপত্য ছিল সিলেটে। 

খন্দকার আব্দুল মালিক সিলেট চেম্বার অব কমার্স এন্ড ইন্ডাস্ট্রি'র প্রতিষ্ঠা কালিন ১৯৬৬ সালে থেকে ১৯৭৮ সাল পর্যন্ত টানা ১২ বছর সভাপতির দায়িত্ব পালন করেন। পরবর্তীতে ৮ ফেব্রুয়ারি ১৯৮৩ সাল থেকে ৩০ মার্চ ১৯৮৬ সাল পর্যন্ত পূণর্বার সভাপতির দায়িত্ব পালন করেন তিনি।

সঠিক অনুচ্ছেদ শিরোনাম কোনটি?
titleA. জন্ম ও প্রথমিক জীবন
titleB. মৃত্যু
titleC. রাজনৈতিক ও কর্মজীবন
titleD. পারিবারিক জীবন
উত্তর: titleC
১৯১৮ সালে ওরচেস্টারের রেইনবো হিল এলাকায় জন্মগ্রহণকারী রোল্যান্ড অলিভার জেনকিন্স ১৯৩৮ সালে ওরচেস্টারশায়ারের পক্ষে প্রথম খেলতে নামেন। এর পরপরই দলের নিয়মিত সদস্য হিসেবে নিজেকে প্রতিষ্ঠিত করে ফেলেন। প্রথম তিন মৌসুমে বেশ সতর্ক অবস্থায় খেলেছেন। কিন্তু, দ্বিতীয় বিশ্বযুদ্ধের কারণে ছয় বছর কোন কাউন্টি খেলা অনুষ্ঠিত হয়নি।

১৯৩৮ থেকে ১৯৫৮ সাল পর্যন্ত রলি জেনকিন্সের প্রথম-শ্রেণীর খেলোয়াড়ী জীবন চলমান ছিল। পরিবারের দশ সন্তানের সর্বকনিষ্ঠ ছিলেন রলি জেনকিন্স। ওরচেস্টার রেসকোর্সে তার খেলোয়াড়ী প্রতিভা ধরা পড়ে। ১৯৩৮ সালে অভিষেক ঘটলেও ১৯৩৯ সালে ক্যাপ পান। ১৯৪৮ সালের কাউন্টি মৌসুমে ১,৩৫৬ রান সংগ্রহের পাশাপাশি ৮৮ উইকেট পেয়েছিলেন। এ পর্যায়ে বৈবাহিক সম্পর্ক গড়ার চিন্তাভাবনা করছিলেন। তখনই টেলিগ্রামের মাধ্যমে দক্ষিণ আফ্রিকা সফরে এরিক হোলিসের স্থলাভিষিক্ত হবার প্রস্তাবনা পান। বিবাহ স্থগিত হয়ে যায় ও ঐ সফরে ব্যাপক অর্থেই সফলতা পেয়েছিলেন।

বিশ্বযুদ্ধের পূর্বে কোন অর্ধ-শতকের ইনিংসের সন্ধান পাননি। ১৯৪৭ সালে দ্রুত মাঝারিসারির ব্যাটসম্যান হিসেবে নিজেকে তুলে ধরতে সচেষ্ট হন।

দ্বিতীয় বিশ্বযুদ্ধের পর থেকে প্রায় পুরোটা সময়ই ওরচেস্টারশায়ারের পক্ষে খেলেছেন। ডগ রাইট ও এরিক হোলিসকে সাথে নিয়ে ইংরেজ লেগ স্পিনে সর্বশেষবারের মতো রাজত্ব কায়েম করেছিলেন। ১৯৪৯ সালে দক্ষিণ আফ্রিকা থেকে ফিরে আসার পর বলের গ্রিপ পরিবর্তন করেন। ১৯৪৯ সালে গুগলির সাহায্য নিয়ে ১৮৩ উইকেট পেয়েছিলেন। এ পর্যায়ে২৭ ক্যাচও তালুবন্দী করেছিলেন। অধিকাংশই নিজের বলে ছিল।

রাইটের ন্যায় দ্রুতগতিতে পলে পেস আনয়ণ কিংবা হোলিসের ন্যায় বোলিং সৌন্দর্য্য আনতে না পারলেও জেনকিন্সের স্পিন ও বলে ফ্লাইট আনয়ণের ফলে ১৯৪৯ সালের গ্রীষ্মে উভয়কেই অতিক্রম করে ফেলেন। টেস্ট ক্রিকেট না খেললেও ঐ মৌসুমে যে-কোন বোলারের তুলনায় অধিক উইকেট লাভে সক্ষমতা দেখান। তন্মধ্যে, সারের বিপক্ষে উভয় ইনিংসেই হ্যাট্রিক লাভ করেছিলেন তিনি। তাসত্ত্বেও তার ব্যাটিংশৈলী ঠিকই বজায় রেখেছিলেন। উপর্যুপরী তৃতীয় বছর সহস্র রানের মাইলফলক স্পর্শ করেন। ফলশ্রুতিতে ১৯৫০ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

১৯৫২ সাল পর্যন্ত ওরচেস্টারশায়ারের অমূল্য সম্পদ হিসেবে নিজেকে অল-রাউন্ড ক্রীড়ানৈপুণ্যে ভাস্বর করে রেখেছিলেন। দ্বিতীয়বারের মতো ডাবল লাভ করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ব্যক্তিগত জীবন
titleC. মূল্যায়ন
titleD. প্রথম-শ্রেণীর ক্রিকেট
উত্তর: titleD
শিক্ষাজীবন শেষ করে তিনি ১৯৬৭ সালে আওয়ামী লীগের রাজনীতির সাথে যুক্ত হন। ১৯৬৮ সালে থানা কমিটির সাংগঠনিক সম্পাদক হিসেবে দায়িত্ব পান। ১৯৮৪ সালে তিনি ডুমুরিয়া থানা আওয়ামী লীগের সাধারণ সম্পাদক নির্বাচিত হন। ১৯৯৫ সালে নির্বাচনের মাধ্যমে উপজেলা আওয়ামী লীগের সভাপতি নির্বাচিত হন। সর্বশেষ ২০০৩ সালে গঠিত কমিটিতেও তিনি সরাসরি ভোটের মাধ্যমে সভাপতি নির্বাচিত হন। তিনি আওয়ামী লীগ খুলনা জেলা শাখার সদস্য।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পারিবারিক জীবন
titleC. রাজনীতি
titleD. জনপ্রতিনিধিত্ব
উত্তর: titleC
জ্যোতির্বিজ্ঞান এবং রসায়ন বিভাগের একটি শাখা হিসাবে, দুইটি ক্ষেত্রের ভাগ্য ইতিহাসের উপর জ্যোতিঃরসায়ন ইতিহাস প্রতিষ্ঠিত হয়। উন্নত পর্যবেক্ষন এবং পরীক্ষামূলক স্প্রেট্রস্কপি বিকাশ সৌর সিস্টেম এবং পার্শ্ববর্তী আন্তঃচঞ্চলীয় মাঝামাঝি মধ্যে অণুর একটি ক্রমবর্ধমান অ্যারে সনাক্ত করার জন্য অনুমোদিত হয়েছে। পরিবর্তে, বর্ণালী এবং অন্যান্য প্রযুক্তির অগ্রগতি দ্বারা আবিষ্কৃত রাসায়নিকের ক্রমবর্ধমান সংখ্যা জ্যোতির্বিজ্ঞান গবেষণা জন্য উপলব্ধ রাসায়নিক স্থান আকার এবং স্কেল বৃদ্ধি করেছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. স্পেকট্রোসকপি
titleC. জ্যোতিঃরসায়ন এর ইতিহাস
titleD. স্পেকট্রোসকপির ইতিহাস
উত্তর: titleA
শক্ত মজবুত গড়নের ফাস্ট-মিডিয়াম বোলার বব কুনেছ ১৯৬০-৬১ মৌসুম থেকে ১৯৭৩-৭৪ মৌসুম পর্যন্ত অকল্যান্ডের পক্ষে প্রথম-শ্রেণীর ক্রিকেটে অংশ নেন। এরপর ১৯৭৫-৭৬ থেকে ১৯৭৬-৭৭ মৌসুম পর্যন্ত নর্দার্ন ডিস্ট্রিক্টসের সদস্য ছিলেন তিনি।

১৯৬০-৬১ মৌসুমে অকল্যান্ডের পক্ষে প্রথম-শ্রেণীর অভিষেক খেলায় ৬/৭২ ও ২/২৬ নিয়ে নর্দার্ন ডিস্ট্রিক্টসের বিপক্ষে দলকে আট উইকেটের জয়ে সহায়তা করেন। ১৯৬১-৬২ মৌসুমে ১৪.১৮ গড়ে ২৭ উইকেট পান। তন্মধ্যে, সেন্ট্রাল ডিস্ট্রিক্টসের বিপক্ষে ২/৩১ ও ৭/২৯ নিয়ে দলের জয়ে প্রভূতঃ ভূমিকা রাখেন। ১৯৬৩-৬৪ মৌসুমের প্রথম খেলাতেই ৬/৪৪ ও ৭/৪১ বোলিং পরিসংখ্যান গড়ে ক্যান্টারবারির বিপক্ষে দলকে এক উইকেটের নাটকীয় জয় এনে দেন।

১৯৬৬-৬৭ মৌসুমের প্রথম খেলায় নর্দার্ন ডিস্ট্রিক্টসের বিপক্ষে ৭/৩০ বোলিং পরিসংখ্যান দাঁড় করান। প্লাঙ্কেট শীল্ডে ৪১.৮৫ গড়ে ২৯৩ রান তুলে সর্বাধিক সফলতম মৌসুম অতিবাহিত করেন। তন্মধ্যে দুইটি অর্ধ-শতক ও সমগ্র খেলোয়াড়ী জীবনের একমাত্র শতরানের ইনিংস খেলেন। ওতাগোর বিপক্ষে আট নম্বরে ব্যাটিংয়ে নেমে ১১১ রান তুলেছিলেন তিনি। এছাড়াও, ২০.২১ গড়ে ১৯ উইকেট পান।

১৯৬৮-৬৯ মৌসুমের প্লাঙ্কেট শীল্ডের প্রতিযোগিতায় ১২.৬০ গড়ে ৩০ উইকেট নিয়ে অকল্যান্ডকে শিরোপা জয়ে সহায়তা করেন। আরও একবার মৌসুমের প্রথম খেলায় নিজেকে তুলে ধরতে সচেষ্ট হন। ৬/৩৯ ও ৪/৫৪ নিয়ে নর্দার্ন ডিস্ট্রিক্টসের বিপক্ষে দলকে ইনিংস ব্যবধানের বিজয়ে অনবদ্য ভূমিকা রাখেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. টেস্ট ক্রিকেট
titleC. মূল্যায়ন
titleD. প্রথম-শ্রেণীর ক্রিকেট
উত্তর: titleD
ইয়াজউদ্দিন আহম্মেদ ২০০২ সালে গণপ্রজাতন্ত্রী বাংলাদেশ-এর রাষ্ট্রপতি হিসেবে শপথ গ্রহণ করেন। তিনি ২০০৬ সালের ২৯ অক্টোবর রাষ্ট্রপতির দায়িত্বের অতিরিক্ত দায়িত্ব হিসেবে তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন। ২০০৭ সালের ১২ জানুয়ারি তিনি এই পদ ত্যাগ করেন এবং তার পরদিন বাংলাদেশ ব্যাংক-এর সাবেক গভর্নর ড. ফখরুদ্দীন আহমদকে প্রধান উপদেষ্টা হিসেবে নিয়োগ করেন। ২০০৯ সালের ১২ ফেব্রুয়ারি জিল্লুর রহমান বাংলাদেশের ১৯তম রাষ্ট্রপতি হিসেবে শপথ গ্রহণ পর্যন্ত ইয়াজউদ্দিন আহম্মেদ রাষ্ট্রপতি ছিলেন।

সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. পুরস্কার
titleC. শিক্ষা
titleD. রাষ্ট্রপতির দায়িত্ব গ্রহণ
উত্তর: titleD
যখন হযরত মূসা(আঃ) দশ বছর পূর্ণ করলেন, তখন হযরত শোয়ায়ব -এর কাছে আরয় করলেনঃ এখন আমি জননী ও ভগ্নির সাথে সাক্ষাতের উদ্দেশে মিসর যেতে চাই। ফেরাউনের সিপাহীরা তাঁকে গ্রেফতার ও হত্যার জন্যে খোঁজ করছিল। এ আশঙ্কার কারণেই তিনি মিসর ত্যাগ করেছিলেন। দীর্ঘদিন অতীবাহিত হওয়ার ফলে এখন সে আশঙ্কা অবশিষ্ট নেই। শোয়ায়ব তাঁকে স্ত্রী অর্থাৎ, নিজের কন্যাসহ কিছু অর্থকড়ি ও আসবাবপত্র দিয়ে বিদায় দিলেন। পথিমধ্যে শাম অঞ্চলের শাসকদের পক্ষ থেকে বিপদাশঙ্কা ছিল, তাই তিনি পরিচিত পথ ছেড়ে অখ্যাত পথ অবলম্বন করলেন। তখন ছিল শীতকাল। স্ত্রী ছিলেন অস্তঃসত্তা এবং তাঁর প্রসবকাল ছিল নিকটবর্তী। সকাল-বিকাল যে কোন সময় প্রসবের সম্ভাবনা ছিল। রাস্তা ছিল অপরিচিত। তাই তিনি মরু অঞ্চলে পথ হারিয়ে তূর পর্বতের পশ্চিমে ও ডান দিকে চলে গেলেন। গভীর অন্ধকার। কনকনে শীত। বরফসিক্ত মাটি। এ দুর্যোগ-মুহূর্তে স্ত্রীর প্রসব বেদনা শুরু হয়ে গেল। মূসা শীতের কবল থেকে আত্মরক্ষার্থে আগুন জ্বালাতে চাইলেন। কিন্তু তিনি আগুন জ্বালাতে ব্যর্থ হলেন। হঠাৎ তিনি দেখলেন, তূর পর্বতে আগুলে দেখতে পেলেন। সেটা ছিল প্রকৃতপক্ষে নূর। তিনি পরিবারবর্গকে বললেনঃ তোমরা এখানেই অবস্থান কর। আমি আগুন দেখেছি। সম্ভবতঃ আগুনের কাছে কোন পথপ্রদর্শক ব্যক্তিও পেতে পারি, যার কাছ থেকে পথের সন্ধান জানতে পারব। পরিবারবর্গের মধ্যে স্ত্রী যে ছিলেন, তা তো সুনিশ্চিত। কোন কোন রেওয়ায়েত থেকে জানা যায় যে, কোন খাদেমও সাথে ছিল। তাকে উদ্দেশ করেও সম্বোধন করা হয়েছে। আবার কোন কোন রেওয়ায়েত আছে যে, কিছুসংখ্যক লোক সফর সঙ্গীও ছিল, কিন্তু পথ ভুলে তিনি তাদের কাছ থেকে বিচ্ছিন্ন হয়ে পড়েন।

সঠিক অনুচ্ছেদ শিরোনাম কোনটি?
titleA. পাঁচটি বিষয়ে দোয়া
titleB. প্রথম দোয়া
titleC. মাদইয়ান ত্যাগ
titleD. মাদইয়ান
উত্তর: titleC
ধারণা করা হয় এই যুগে গ্রীস দলবদ্ধভাবে স্বাধীন অঞ্চলে বিভক্ত ছিল। এছাড়া ঐকৈ বা গৃহস্থালী ছিল, যা পরবর্তীতে পলিস-এ রূপান্তরিত হয়। খ্রিস্টপূর্ব ১১৫০ অব্দে অন্ধকার যুগের সম্প্রদায়ের খননকার্য যেমন পেলোপনিসের নিচরিয়ায় খননকার্যের ফলে ব্রোঞ্জ যুগের পরিত্যক্ত শহর আবিস্কৃত হয়, পরে খ্রিস্টপূর্ব ১০৭৫ অব্দে তা একটি ছোট গ্রামের সাথে যুক্ত হয়। সে সময়ে মাত্র ৪০টি পরিবার বাস করত এবং তাদের প্রচুর কৃষি জমি ও গবাদি পশু ছিল। মেগারনসহ খ্রিস্টপূর্ব ১০ম শতাব্দীর বাকি দালানকোঠা ছিল গ্রামের প্রধানদের বাড়ি। মেগারন ছিল আশেপাশের বাকি দালানকোঠাসমূহের চেয়ে বড় কিন্তু একই উপাদান দিয়ে নির্মিত। এছাড়াও মেগারন ধর্মীয় স্থান ও সম্প্রদায়ের খাদ্য সংরক্ষণের স্থান হিসেবেও ব্যবহৃত হত। অন্ধকার যুগে অভিজাত লোকজন বাস করত কিন্তু তাদের জীবনযাত্রার মান গ্রামের সাধারণ জনগণের চেয়ে উন্নত ছিল না। বেশিরভাগ গ্রীকরা আলাদাভাবে বাস না করে ছোট বসতিতে বাস করত। দেখা যায় যে, এই যুগের দুই থেকে তিনশ বছর পরে, প্রত্যেক পরিবারের সম্পত্তির প্রধান উৎস ছিল তাদের পূর্বপুরুষ ঐকৈ বা ক্লিরোদের জমিজমা এবং এই সম্পত্তি ছাড়া কেউ বিবাহ করতে পারত না।

সঠিক অনুচ্ছেদ শিরোনাম কোনটি?
titleA. সমাজ
titleB. সমাপ্তি
titleC. ভূমধ্যসাগরীয় যুদ্ধবিগ্রহ ও সামুদ্রিক মানুষ
titleD. লেফকান্দি সমাধি
উত্তর: titleA
উন্নত বয়সে এবং খারাপ স্বাস্থ্যে কৃষ্ণ দাস চৈতন্য চরিতামৃত (সি। ১৫৫৭) -এর বার বার তাঁর বৃন্দাবনে ভক্তদের দ্বারা আবেদন করেছিলেন, যারা কখনও চৈতন্যের সাথে সাক্ষাত করেন নি এবং যারা বিশদ বিবরণের জন্য আগ্রহী ছিলেন তার কাজ শুরু করেছিলেন। তিনি এই লেখায় স্বতঃস্ফূর্তভাবে বর্ণনা করেছেন: “আমি এখন বহু বয়স্ক হয়েছি এবং অবৈধতায় অস্থির হয়ে পড়েছি। লেখার সময় আমার হাত কাঁপছে। আমি কিছুই মনে করতে পারি না, আমি ঠিকভাবে দেখতে বা শুনতে পারি না। তবুও আমি লিখি, এবং এটি একটি বিস্ময়কর বিষয় ”

তার চরিতামৃত রচনা সালে কৃষ্ণ দাসের ডায়েরি ব্যবহার মুরারি গুপ্ত এবং দামোদর, যাদের মধ্যে উভয় শ্রীচৈতন্যের ঘনিষ্ঠ সহযোগীদের ছিলেন। কৃষ্ণ দাসকে তাঁর গুরু রঘুনাথ দাসও প্রচুর তথ্য দিয়েছিলেন, যিনি স্বরূপা দামোদরের সেবা করেছিলেন যখন তিনি চৈতন্যের ব্যক্তিগত সম্পাদক ছিলেন।

চৈতন্যের জীবন ও তাঁর ধারণাগুলির সম্পর্কে বিশদ পরিমাণের কারণে চৈতন্য-চরিতামৃত চৈতন্য মহাপ্রভুর স্থির জীবনী হয়ে উঠেছিল।

কবি কর্ণপুরের গৌড়-গণোদাদেশ-দ্বীপিকার মতে কৃষ্ণ দাস কবিরাজ কাস্তুরী মঞ্জরী নামক কৃষ্ণর হস্তমৈতীর অবতার হিসাবে চিহ্নিত হয়েছেন।

সঠিক অনুচ্ছেদ শিরোনাম কোনটি?
titleA. ২) শ্রী গোবিন্দ-লিলামরিতা
titleB. চৈতন্য চরিতামৃত
titleC. ৩) সরঙ্গা-রংদা কঙ্গড় টিকা
titleD. ১) চৈতন্য চরিতামৃত
উত্তর: titleB
চন্দ্রগোমী বরেন্দ্রতে জন্মগ্রহণ করেন কিন্তু পাগ-সাম-জোন-জাং নামক গ্রন্থানুসারে তিনি কোন কারণে জন্মভূমি হতে নির্বাসিত হয়ে পরবর্তী জীবন চন্দ্রদ্বীপে বসবাস করেন। তিনি নালন্দা বিশ্ববিদ্যালয়ে আচার্য স্থিরমতির নিকট সূত্র পিটক, অভিধর্ম পিটক, ব্যাকরণ, জ্যোতিষ, তর্কশাস্ত্র প্রভৃতি বিভিন্ন বিদ্যা সম্বন্ধে অধ্যয়ন করেন। অশোক নামক এক বৌদ্ধ আচার্য তাকে বৌদ্ধধর্মে দীক্ষা দেন।

সঠিক অনুচ্ছেদ শিরোনাম কোনটি?
titleA. সময়কাল
titleB. অন্যান্য রচনা
titleC. ব্যাকরণ
titleD. সংক্ষিপ্ত জীবনী
উত্তর: titleD
এমিল খেলাঘরের ‘মুক্ত পাখিকে বন্দী কোরো না’ শীর্ষক রচনা প্রতিযোগিতায় প্রথম হয়ে খুলনা থেকে ঢাকায় পুরস্কার গ্রহণ করতে আসে। আসার পথে ট্রেনে তার সাথে থাকা ৫০০ টাকা হারিয়ে যায়। টাকাটা তার নানির জন্র তার মা দিয়েছিল। এরপর শুরু হয় তার টাকা উদ্ধারের অভিযান। সে তার সঙ্গী হিসেবে খুঁজে পায় ঢাকার একদল বাচ্চা।


সঠিক অনুচ্ছেদ শিরোনাম কোনটি?
titleA. সঙ্গীত
titleB. পুরস্কার
titleC. মুক্তি
titleD. কাহিনীসংক্ষেপ
উত্তর: titleD
আহমেদ তৌফিক ১৮৪৫ সালের ১১ ফেব্রুয়ারি কনস্টান্টিনোপলে জন্মগ্রহণ করেন। তার বাবা ফরিক ইসমাইল পাশা ছিলেন গিরাই রাজবংশোদ্ভূত ক্রিমিয়ান তাতার। আহমেদ তোউফিক সামরিক বাহিনীতে যোগ দেন। জুনিয়র অফিসার হওয়ার পর তিনি সামরিক দায়িত্ব ত্যাগ করে বেসামরিক প্রশাসনে যোগ দেন। তিনি পররাষ্ট্র মন্ত্রণালয়ের বেশ কিছু পদে দায়িত্ব পালন করেছেন। রোম, ভিয়েনা, সেন্ট পিটার্স‌বার্গ‌ ও এথেন্সে তিনি রাষ্ট্রদূত ছিলেন। তিনি বার্লিনে ১৮৮৫ থেকে ১৮৯৫ সাল পর্যন্ত চার্জ দা'এফেয়ার্স‌ ও রাষ্ট্রদূত ছিলেন। ইস্তানবুল ফেরার পর তিনি পররাষ্ট্রমন্ত্রী হন। ১৮৯৯ থেকে ১৯০৯ সাল পর্যন্ত তিনি এই পদে ছিলেন। ১৯০৮ সালে দ্বিতীয় সাংবিধানিক যুগ শুরু হওয়ার পর তিনি সিনেট সদস্য হন।

সঠিক অনুচ্ছেদ শিরোনাম কোনটি?
titleA. জীবনী
titleB. প্যারিস শান্তি সম্মেলন
titleC. প্রথম মেয়াদে উজিরে আজম
titleD. পরবর্তী জীবন ও মৃত্যু
উত্তর: titleA
অন্তর্নিহিত প্রেরণার উত্স লুকিয়ে থাকে কোনো নির্দিষ্ট কাজ বা ক্রিয়াকলাপের মধ্যে - যেমন কোনো ধাঁধার সমাধান করে মজা পাওয়া বা খেলার প্রতি অনুরাগ বা ভালবাসা। এই প্রকারের প্রেরণা নিয়ে সামাজিক এবং শিক্ষা সংক্রান্ত কাজে জড়িত মনোবৈজ্ঞানিকরা ১৯৭০ সালের প্রথম ভাগ থেকে গবেষণা শুরু করেছেন। গবেষণায় প্রমাণিত হয়েছে, যে প্রেরণা ছাত্রছাত্রীদের উচ্চমানের ফলাফল এবং তৃপ্তির সঙ্গে সাধারণত জড়িয়ে থাকে। ফ্রিত্জ হাইডার তার এট্রিবিউশন তত্ত্বের সাহায্যে অন্তর্নিহিত প্রেরণা বুঝিয়েছেন। বান্দুরাও তার স্ব-সক্ষমতা সম্বন্ধীয় তত্ত্বে এ ব্যাপারে আলোচনা করেছেন, এছাড়াও রয়েছে রায়ান এবং ডেসি-র জ্ঞানীয় মূল্যায়ন তত্ত্ব। শিক্ষার্থীরা অন্তর্নিহিত প্রেরণা লাভ করেন যদি তারা:


সঠিক অনুচ্ছেদ শিরোনাম কোনটি?
titleA. অন্তর্নিহিত প্রেরণা এবং ১৬ প্রাথমিক ইচ্ছা তত্ত্ব
titleB. জ্ঞানীয় অনৈক্য তত্ত্ব
titleC. অন্তর্নিহিত প্রেরণা
titleD. লক্ষ্য-মানসমূহ তত্ত্ব
উত্তর: titleC